b'\n_START_ARTICLE_\nDeyver Vega\n_START_SECTION_\nDerpotivo Saprissa\n_START_PARAGRAPH_\nVega startet karrieren i Deportivo Saprissa hvor han startet med spill for U17-laget f\xc3\xb8r han senere ble en del av A-laget i 2009. Han spilte for det meste h\xc3\xb8yreving i Costa Rica. I Deportivo Saprissa fikk han over 100 kamper for A-laget og scorte 20 m\xc3\xa5l. Han valgte \xc3\xa5 forlate Deportivo Saprissa f\xc3\xb8r kontrakten gikk ut til fordel for SK Brann.\n_START_SECTION_\nSportsklubben Brann\n_START_PARAGRAPH_\n2. mars valgte Deyver Vega \xc3\xa5 forlate Deportivo Saprissa for \xc3\xa5 slutte seg til SK Brann, etter et stor \xc3\xb8nske om \xc3\xa5 spille fotball i Europa. Han har signert en 3,5-\xc3\xa5rs kontrakt med r\xc3\xb8dtr\xc3\xb8yene fra Bergen. Deyver Vegas kontrakt med Deportivo Saprissa gikk egentlig ikke ut f\xc3\xb8r i mai 2016, men ved hjelp fra eksterne sponsorer som Hardball AS og Trond Mohn fikk SK Brann til \xc3\xa5 finansiere et kj\xc3\xb8p av den costaricanske spilleren.\n_START_SECTION_\nLandslag\n_START_PARAGRAPH_\nDeyver Vega har ogs\xc3\xa5 spilt b\xc3\xa5de aldersbestemte landskamper for Costa Rica siden 2009, forholdsvis for U17-, U20- og U22-landslaget. F\xc3\xb8rst i 2015 fikk han muligheten p\xc3\xa5 Costa Ricas herrelandslag i fotball i en vennskapskamp. Han deltok ogs\xc3\xa5 i Gold Cup for Costa Rica i 2015 og fikk 2 kamper. Han har bare scoret et landslagsm\xc3\xa5l og det var i en U20-CONCACAF CUP i 2011.\n_START_SECTION_\nPrivat\n_START_PARAGRAPH_\nRett f\xc3\xb8r Vega tok valget om \xc3\xa5 forlate Costa Rica og flytte til Bergen fridde han til sin kj\xc3\xa6reste. Han er n\xc3\xa5 forlovet med Keyla Salazar.'